ร้านอาหารอิตาเลียน ในซอยสุขุมวิท 49 โครงการ 49 terrace ชั้นสอง จอดรถได้ในโครงการ

ร้านโปร่งโล่ง ตกแต่งแบบเรียบหรู มีที่นั่งทั้งด้านใน ด้านนอก มีห้องน้ำภายในร้าน (ประตูห้องน้ำปิดได้ไม่สนิท และดูไม่ออกว่ามีคนเข้าอยู่หรือไม่ ต้องเชคโดยการแย้มดู พอเข้าเองก็ถูกแย้มกลับ)

อาหารจากวัตถุดิบชั้นดี ราคาก็ชั้นดีเช่นกัล และมีไวน์ลิสต์เพียบ

##Tomahawk Steak (540฿/100gm) Rib eye bone  เนื้อจากสเปน น้ำหนักรวม 1,900 กรัม ราคาแพงระยับ เมื่อคูณเลขออกมาในใบเสร็จ สเต็กจานโต ถือเสิร์ฟใช้สองมือ คนที่ทานบอกว่าส่วน rare ยังเหนียว มันเยอะมาก ประมาณ A8 ได้เลยนะ (ประชด) กินกันไม่หมด ห่อกลับบ้าน

##Tenderloid cheese sauce (1,090฿) เนื้อนุ่มสุดๆ คนที่ทานบอกว่าอร่อยดีนะจานนี้

##Burrata Parma (500gr/1,650฿) parmaham คู่กับชีสและมะเขือเทศ อร่อย ไม่รู้สึกเลี่ยนเลย ถูกสั่งเบิ้ลในเวลาต่อมา

##Grilled pork chop set (790฿) หมูนุ่ม แต่แห้งไปหน่อย เครื่องเคียงเป็นเห็ดกริล อร่อยแย่งซีนหมู

##Risoote di luca (590฿) ริซอตโต้ อร่อย ไม่แฉะ หรือเลี่ยนไป

##Angel hair red prawns (1,510฿) อลังการงานสร้างไปกับซากกุ้งยักษ์ เชฟเลาะเนื้อกุ้งคลุกไปกับแองเจิลแฮร์แล้ว เหลือเพียงเปลือกที่ยังอยู่ครบประดับจานมา

เนื่องจากมางานฉลองวันเกิดของเพื่อนๆ เหล่าพนง จึงนำเค้ก (ที่นำมาเอง) มาเสิร์ฟ พร้อมกับร้อง HBD สำเนียงดีสุดๆ และมีเถาขนม complimentary เป็นชอคโกแลตนิดหน่อยแถมมาให้สองเถา